สถานการณ์โควิด -19 วันนี้ ไทยพบผู้ติดเชื้อรายใหม่เพิ่ม 829 ราย ติดเชื้อในประเทศ 822 ราย และติดเชื้อจากต่างประเทศ 7 ราย
แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์การแพร่ระบาดของโรคโควิด-19 ในประเทศไทยวันนี้ 31 มกราคม 2564 พบผู้ติดเชื้อรายใหม่ 829 ราย เป็นผู้ติดเชื้อในประเทศจากการคัดกรองเชิงรุก 822 ราย และติดเชื้อจากต่างประเทศ 7 ราย โดยเข้าพักสถานที่กักกันที่รัฐจัดให้ ส่งผลให้จำนวนผู้ติดเชื้อยืนยันสะสมอยู่ที่ 18,782 ราย หายป่วยแล้ว  11,615 ราย รักษาตัวอยู่ 7,090 ราย เสียชีวิตสะสม 77 ราย                 ส่วนสถานการณ์โควิด-19 ทั่วโลก พบยอดผู้ติดเชื้อยืนยันสะสมรวม 103,132,381 ราย และเสียชีวิต 2,229,405 ราย โดยสหรัฐอเมริกายังเป็นประเทศที่มีผู้ติดเชื้อยืนยันสะสมเป็นอันดับที่ 1 ของโลก รองลงมาคือ อินเดีย บราซิล รัสเซีย อังกฤษ ฝรั่งเศส ขณะที่ประเทศไทยขึ้นมาอยู่ที่ลำดับ 116 ของโลก